Deg srid-ines aneggaru deg sebtar-is n Facebock, Ḥmed Cucan, yessawl-ed Ɛinani i yizayriyen i teddun yal ass n lǧemɛa deg wayen umi neqqar tagrawla n wecmumeḥ ar unerfud n ibeckiḍen » ma yella i laq waya ad naweḍ ɣur-s ». Ahmed Cucan, i wesmekti kan d aserdas i rewlen seg yigen n lezzayer deg seggasen n 90, acku yedda deg tṛekkiṭ n ukabar isneslem FIS, win i refden ibeckiḍen mgal adabu azzayri deg 1992.
Yeqqim deg yinig-ines, d tallelt i srabes uffiren n tmura yemxallafen n luṛuppa, asmi ɛyan deg-s, yuɣal yennulf-ad s sridat ines, n miḥyaf, ladɣa mgal tamurt taqbaylit, arraw-is, amennuɣ-is d izamulen-ines. Yetwassen diɣ s uttekki ines deg tnekra n ṭrad mgal imẓabiyen deg seggasen n 2014, ama s wayen d-yeqqar deg tɣamsa neɣ deg facebook d wayen akk i xeddem ɛinani neɣ s tufra.
Leḥqed-ines d lkerh n teqbaylit d win i yeqqimen deg allaɣ-is, di yal tikelt yettuɣal-d ar ɣur-es. Asmi i d-usa tegrawla n ucmumeḥ deg ass n 16 Fuṛar 2019, i wala am netta am wid i rekben taweffa n taɛṛabt-tisneslemt, tagnitt n wuwraɣ, akken ad suḍen miḥyaf-nsen mgal tamurt taqbaylit. Deg tazwara s utekki n kra n ifettyanen deg yigen neɣ larmi n lezzayer, tebda-d uheggi n tqeffet » 0 Kabyles » anda yettekki, Cucan agi s teqseḥ .
Send akin, tecmumḥ-as-d tegnitt imi i d yufa aqerruy n yigen GAYED Saleḥ d win i refden tiktiwin d tmuɣliwin-ines deg wayen umi qqaren s miḥyaf mgal tamurt taqbaylit Badiseyya-NuYambreyya, deg tallit deg anda Gayed yessekcam ilmeẓyen iqbayliyen ar leḥbas imi kan refden anayen imaziɣen, tikwal ula d amayu n JSK yessekcam ar lḥebs ; Chouchane, xas ulamma d arebrab u yerna d axanab maca i kecm-ed ar tmurt s ufella n userdun.
Aserdun n taɛrabt-tisneslemt d win yufan iman-is kra kan n waguren weqbel ad yemmet seld asbeddi n Tebbun s wudem unṣib sɣuṛ IGEN « larmi », deg umḍiq n uselway n lezzayer.
Ad-nesmekti kan belli, i tcerkett n « 0 Kabyles » tamurt taqbaylit terra-s-d tiririt n talwit d tegzi d tdukli tagi d « 0 vote en Kabylie ». Maca deg asmi teddez tebrez, adabu amaynut azayri yezzi s weɛrur i wid yellan d tayett i tiktiwin n Chouchane Ahmed, acimi i sen-tezzi ad yuɣal ad iban, maca d aya i t-yeǧǧan ad yečč isiḍ.
Qqqaren ur yettxalaf ara mejjir aẓar, arebrab n yiḍelli yuɣal-ed ar ṭid-is ass-agi, imi deg tbideyyut agi ara tafem deg tagara n weḍṛis agi, deg dqiqa tis 57 Ahmed Chouchane yessawl-ed ɛinani tabelɛinant akken « …ad heggin iman-nsen izayriyen i tazala n idammen, imi ma ylaq ad nerfed ibeckiḍen ad ten-nerfed » id-yenna Chouchane, attah ihi lezzayer-nsen d yimal ines, acutt teqbaylit-nneɣ d yimal-ines ? yal aqbayli ad yemmeslay i yiman-is
AT1707230121
kab_Latn kab_Latn kab_Latn kab_Latn kab_Latn kab_Latn kab_Latn tgl_Latn